Premierul și liderul PSD, Marcel Ciolacu, a dezvăluit planul prin care va încerca să aducă românii plecați în diaspora înapoi acasă.
"Trebuie să investim mai mult în serviciile publice să putem aduce forță de muncă din diaspora, să aducem românii plecați în străinătate acasă.
Avem domenii în care salariile sunt mai mari decât în alte țări.
Lucrăm la infrastructură și dezvoltăm România. Este normal să plece români de la Suceava, Vaslui sau Bacău! Acolo noi nu aveam niciun drum, făceau 8-9 ore până în București.
Eu am avut un frate care a fost plecat cu toată familia la muncă în Germania, s-a întors acum", a declara Marcel Ciolacu la Sinteza Zilei.